CELEX: 32014R0025
Language: el
Date: 2014-01-13 00:00:00
Title: Εκτελεστικός κανονισμός (ΕΕ) αριθ. 25/2014 της Επιτροπής, της 13ης Ιανουαρίου 2014 , για την τροποποίηση του κανονισμού (ΕΚ) αριθ. 1251/2008 όσον αφορά την καταχώριση για τον Καναδά στον κατάλογο τρίτων χωρών, εδαφών, ζωνών ή διαμερισμάτων απ’ όπου επιτρέπεται η εισαγωγή ορισμένων υδρόβιων ζώων στην Ένωση  Κείμενο που παρουσιάζει ενδιαφέρον για τον ΕΟΧ

14.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/5
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 25/2014 ΤΗΣ ΕΠΙΤΡΟΠΉΣ
   
   της 13ης Ιανουαρίου 2014
   για την τροποποίηση του κανονισμού (ΕΚ) αριθ. 1251/2008 όσον αφορά την καταχώριση για τον Καναδά στον κατάλογο τρίτων χωρών, εδαφών, ζωνών ή διαμερισμάτων απ’ όπου επιτρέπεται η εισαγωγή ορισμένων υδρόβιων ζώων στην Ένωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 22 και το άρθρο 61 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 2006/88/ΕΚ ορίζει τις υγειονομικές απαιτήσεις που πρέπει να εφαρμόζονται για την κυκλοφορία στην αγορά, την εισαγωγή και τη διαμετακόμιση μέσω της Ένωσης ζώων υδατοκαλλιέργειας και των προϊόντων τους.
            
         
               (2)
            
            
               Στο παράρτημα III του κανονισμού (ΕΚ) αριθ. 1251/2008 της Επιτροπής (2) καταρτίζεται κατάλογος τρίτων χωρών, εδαφών, ζωνών ή διαμερισμάτων, από τα οποία επιτρέπεται η είσοδος ζώων υδατοκαλλιέργειας.
            
         
               (3)
            
            
               Επιπροσθέτως, τα υποδείγματα υγειονομικών πιστοποιητικών των μερών Α και Β του παραρτήματος IV του κανονισμού (ΕΚ) αριθ. 1251/2008 περιέχουν βεβαιώσεις για την υγεία των ζώων ως προς τις απαιτήσεις για είδη ευπαθή σε ορισμένες ασθένειες που απαριθμούνται στο μέρος II του παραρτήματος IV της οδηγίας 2006/88/ΕΚ.
            
         
               (4)
            
            
               Ορισμένες επαρχίες του Καναδά (Βρετανική Κολομβία, Αλμπέρτα, Saskatchewan, Μανιτόμπα, New Brunswick, Νέα Σκωτία, Prince Edward Island, Newfoundland και Λαμπραντόρ, Yukon, Βορειοδυτικά εδάφη και Nunavut) προς το παρόν απαριθμούνται στο παράρτημα III του κανονισμού (ΕΚ) αριθ. 1251/2008. Επομένως, τα είδη ψαριών που είναι ευπαθή στη λοιμώδη αιμορραγική σηψαιμία, σύμφωνα με το παράρτημα IV μέρος II της οδηγίας 2006/88/ΕΚ, επιτρέπεται να εισάγονται από τις εν λόγω επαρχίες στην Ένωση.
            
         
               (5)
            
            
               Ο Καναδάς ζήτησε να προστεθεί η επαρχία του Κεμπέκ στον κατάλογο που παρατίθεται στο παράρτημα III του κανονισμού (ΕΚ) αριθ. 1251/2008. Σύμφωνα με τα συμπεράσματα του ελέγχου που διενεργήθηκε από το Γραφείο Τροφίμων και Κτηνιατρικών Θεμάτων στον Καναδά, τον Ιούνιο του 2012, όσον αφορά την υγεία των υδρόβιων ζώων, η αρμόδια αρχή της εν λόγω τρίτης χώρας μπορεί να παράσχει τις απαραίτητες εγγυήσεις όσον αφορά την επιτήρηση και την παρακολούθηση των ασθενειών των ψαριών, ενώ παράλληλα εφαρμόζεται ένα αξιόπιστο σύστημα πιστοποίησης για τις εξαγωγές ψαριών και των προϊόντων τους στην Ένωση. Επιπλέον, η αρμόδια αρχή του Καναδά υπέβαλε στην Επιτροπή αναλυτικά στοιχεία όσον αφορά ένα πρόγραμμα επιτήρησης της λοιμώδους αιμορραγικής σηψαιμίας με βάση την επικινδυνότητα, που εφαρμόστηκε στο διάστημα μεταξύ του 2007 και του 2012 σε άγρια ψάρια που προέρχονται από λεκάνες απορροής υψηλότερου κινδύνου στην επαρχία του Κεμπέκ. Από την ανάλυση του σχεδιασμού και της εφαρμογής του προγράμματος επιτήρησης μπορεί να συναχθεί το συμπέρασμα ότι είναι εξαιρετικά απίθανο να κυκλοφορούσε ο ιός της λοιμώδους αιμορραγικής σηψαιμίας σε ευπαθείς πληθυσμούς άγριων ψαριών στο Κεμπέκ στη διάρκεια των ετών αυτών. Το γεγονός αυτό παρέχει περαιτέρω διασφαλίσεις όσον αφορά το υγειονομικό καθεστώς ειδών ψαριών που είναι ευπαθή στη λοιμώδη αιμορραγική σηψαιμία ή των προϊόντων τους, ότι τα εν λόγω είδη ψαριών ή τα προϊόντα τους μπορούν να εξάγονται από το Κεμπέκ προς την Ένωση.
            
         
               (6)
            
            
               Επομένως, κρίνεται σκόπιμο να επιτραπούν οι εισαγωγές από το Κεμπέκ στην Ένωση ειδών ψαριών που είναι ευπαθή στη λοιμώδη αιμορραγική σηψαιμία, σύμφωνα με το παράρτημα IV μέρος II της οδηγίας 2006/88/ΕΚ, τα οποία προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές και κλειστές διακοσμητικές εγκαταστάσεις.
            
         
               (7)
            
            
               Συνεπώς, ο κανονισμός (ΕΚ) αριθ. 1251/2008 θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1251/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 328 της 24.11.2006, σ. 14.
   
      (2)  Κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ L 337 της 16.12.2008, σ. 41).
   
      ΠΑΡΑΡΤΗΜΑ
      Στο παράρτημα III του κανονισμού (ΕΚ) αριθ. 1251/2008 η καταχώριση που αφορά τον Καναδά αντικαθίσταται από τα ακόλουθα:
      
         
                     Χώρα/περιοχή
                  
                  
                     Είδος υδατοκαλλιέργειας
                  
                  
                     Ζώνη/διαμέρισμα
                  
               
                     Κωδικός ISO
                  
                  
                     Όνομα
                  
                  
                     Ψάρια
                  
                  
                     Μαλάκια
                  
                  
                     Καρκινοειδή
                  
                  
                     Κωδικός
                  
                  
                     Περιγραφή
                  
               
                     «CA
                  
                  
                     Καναδάς
                  
                  
                     X
                  
                  
                      
                  
                  
                      
                  
                  
                     CA 0 (C)
                  
                  
                     Σύνολο της επικράτειας
                  
               
                     CA 1 (D)
                  
                  
                     Βρετανική Κολομβία
                  
               
                     CA 2 (D)
                  
                  
                     Αλμπέρτα
                  
               
                     CA 3 (D)
                  
                  
                     Saskatchewan
                  
               
                     CA 4 (D)
                  
                  
                     Μανιτόμπα
                  
               
                     CA 5 (D)
                  
                  
                     New Brunswick
                  
               
                     CA 6 (D)
                  
                  
                     Νέα Σκωτία
                  
               
                     CA 7 (D)
                  
                  
                     Prince Edward Island
                  
               
                     CA 8 (D)
                  
                  
                     Newfoundland και Λαμπραντόρ
                  
               
                     CA 9 (D)
                  
                  
                     Yukon
                  
               
                     CA 10 (D)
                  
                  
                     Βορειοδυτικά εδάφη
                  
               
                     CA 11 (D)
                  
                  
                     Nunavut
                  
               
                     CA 12 (D)
                  
                  
                     Κεμπέκ»